Tamién Asturies necesita abandonólogues y abandonólogos
#000000
La 'abbandonologia', un neoloxismu italianu, tien como oxetivu salvar la memoria de llugares abandonaos y de recintos en ruines.
#000001
El paro asturiano por encima de la media española con el fin de la temporada de verano
#000002
“En La Vega no cabe ni una autovía ni la destrucción de edificios”, denuncia Podemos
#000003
El Muro: fuese y no hubo nada
#000004
Nuna de les zones verdes más transitaes de Xixón hai un discretu conxuntu arquitectónicu que probablemente pasa inalvertíu pa una parte de les munches persones qu’a diario caminen, cuerren o pedalien a pocos metros d’él. Na baxada de la carretera de Coria contra Bernueces, un cartelu con munchos años d’edá anuncia que ta en venta esi complexu que n’otros sieglos fue un horru, un molín y una vivienda envueltos pola humedá y el frescor d’una canal d’agua.
#000006
N’italianu hai un neoloxismu, una pallabra nueva y mui suxerente que tovía nun esiste n’asturianu nin español, pero habríemos d’amadrinala: «abbandonologia», personificada en «abbandonologa» y «abbandonologo». Úsase, diz la nomada enciclopedia Treccani, pa definir a quienes «esploren territorios documentando la esistencia y estudiando la historia de pueblos despoblaos, edificios públicos y privaos que tán en ruines, estructures y actividaes abandonaes (parques d’atracciones, güertos, xardinos, estaciones ferroviaries...)». La Treccani atribui-y a Carmen Pellegrino, una escritora de Salerno que vive en Nápoles, el méritu d’esi términu, porque esta autora italiana lleva años percorriendo llugares abandonaos pa rescatar d’ellos cachinos de memoria y d’historia que tresforma con talentu en materia prima d’artículos de prensa y en noveles. Pero Carmen Pellegrino reconoció nuna entrevista que’l términu, que puede paecer rebuscáu, nació en realidá de la imaxinación d’un neñu de pocos años. La escritora taba un día nuna llibrería pasando les páxines d’un llibru y un críu averosé a ella pa pregunta-y qué taba lleendo. «Toi lleendo un llibru sobre ruines, sobre sitios abandonaos», dixo ella. «Ah, ¿entós tu yes una abandonóloga?», entrugó’l neñu con naturalidá.
#000008